Bredas kapitulasjon
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Bredas kapitulasjon er et berømt maleri av Diego Velázquezfra 1634–1635. Bildet fremstiller det øyeblikk da hollenderne under Justinus av Nassau overgir den sterke grensefestning Breda til den spanske beleiringshær under marki Ambrogio Spinola.
På grunn av den store rolle soldatenes lanser spiller i komposisjonen, kalles bildet ofte Las lanzas. Det tilhørte opprinnelig en serie historiebilder av forskjellige malere i Keisersalen i lystslottet Buen Retiro. Velázquez' maleri var ikke bare det beste av disse, men regnes som en av alle tiders ypperste historiefremstillinger. Det henger nå i Prado, Madrid. Les mer i Store norske leksikon Diego Velázquez